## Pravilnik o programu i načinu polaganja stručnog ispita za vatrogasce s posebnim ovlastima i odgovornostima

### NN 89/2001 (17.10.2001.), Pravilnik o programu i načinu polaganja stručnog ispita za vatrogasce s posebnim ovlastima i odgovornostima

# MINISTARSTVO UNUTARNJIH POSLOVA

1513

Na teme­lju članka 54. stavka 1. točka 4. Zakona o vatrogastvu (»Narodne
novine«, br. 106/99.), ministar unutar­njih poslova donosi

## PRAVILNIK

### O PROGRAMU I NAČINU POLAGANJA STRUČNOG ISPITA ZA VATROGASCE S POSEBNIM OVLASTIMA I ODGOVORNOSTIMA

I. TEMELJNE ODREDBE

Članak 1.

Vatrogasci s posebnim ovlastima i odgovornostima moraju imati položen
stručni ispit prema programu i na način propisan ovim Pravilnikom ili ga položiti
u roku od jedne godine od raspoređiva­nja na te poslove. Ako je osoba zasnovala
radni odnos u svojstvu vježbenika, stručni ispit dužna je položiti do isteka
vježbeničkog staža.

II. NAČIN POLAGANJA STRUČNOG ISPITA

Članak 2.

Stručni ispit polaže se pred ispitnom komisijom koju rješe­njem imenuje
ministar unutar­njih poslova (u da­lj­njem tekstu: ministar), prema programu
polaga­nja stručnog ispita koji je tis­kan uz ovaj Pravilnik i ­nje­gov je
sastavni dio.

Ispitna komisija sastoji se
od predsjednika i četiri člana. Rješe­njem o imenova­nju predsjednika i članova
ispitne komisije određuje se isti broj zamjenika, tajnik, a po potrebi i promje­njivi
članovi komisije.

Predsjednik, članovi ispitne
komisije, ­njihovi zamjenici i pro­mje­­njivi članovi imenuju se iz redova
djelatnika Ministarstva unutar­njih poslova (u da­lj­njem tekstu:
Ministarstvo).

Za predsjednika, članove
ispitne komisije, ­njihove zamje­nike i promje­njive članove mogu se imenovati
samo osobe koje imaju visoku školsku spremu.

Rješe­njem o osniva­nju
ispitne komisije i imenova­nju članova određuje se koje će predmete ispitivati
predsjednik i članovi ispitne komisije, odnosno promje­njivi članovi.

Članak 3.

Prijavu za polaga­nje stručnog
ispita kandidat podnosi Ministarstvu, putem pravne osobe u kojoj djeluje ili je
u radnom odnosu.

Prijava za polaga­nje stručnog
ispita sadrži:

1. ime i prezime kandidata,

2. datum, mjesto i državu rođe­nja,

3. mjesto prebivališta i
adresu stanova­nja,

4. vrstu i stupa­nj stručne
spreme,

5. podatke o radnom mjestu
odnosno o pravnoj osobi u kojoj djeluje;

6. podatke o iskustvu u
struci.

Uz prijavu se prilaže
ovjerena preslika ili prijepis svjedo­džbe ili diplome o završenoj spremi, rješe­nje
o zasniva­nju radnog odnosa,  te opis
poslova koje kandidat obav­lja.

Članak 4.

Ispitna komisija utvrđuje
ispu­njava li kandidat uvjete za polaga­nje stručnog ispita i o tome donosi rješe­nje.

Rješe­njem se utvrđuje mjesto
i vrijeme polaga­nja stručnog ispita te troškovi ispita.

Kandidat kome je odobreno
polaga­nje stručnog ispita, mora biti obaviješten o danu polaga­nja ispita
najkasnije 15 dana prije roka određenog za polaganje ispita.

U obavijesti o danu polaga­nja
ispita kandidatu se priopćava kojim se pomoćnim sredstvima pri izradi pisanog
dijela ispita (u da­lj­njem tekstu: zadaća) može služiti.

Kandidat može odustati od
polaga­nja stručnog ispita, ali je obvezan o tome izvijestiti ispitnu komisiju
najma­nje 72 sata prije vremena određenog za polaga­nje stručnog ispita.

Polaga­nje stručnog ispita može
se odgoditi ako je kandidat zbog bolesti ili drugih opravdanih razloga, spriječen
pristupiti ispitu ili nastaviti polaga­nje započetog ispita, o čemu odlučuje
ispitna komisija na zahtjev kandidata.

Ako kandidat, bez opravdanog
razloga, ne pristupi polaga­nju stručnog ispita, smatrat će se da ispit nije
položio.

Članak 5.

Stručni ispit sastoji se od
zadaće i usmenog dijela.

Zadaća sadrži praktična pita­nja
iz programa stručnog ispita, a sastav­lja je član ispitne komisije ili promje­njivi
član komisije koga odredi predsjednik ispitne komisije.

Vrijeme izrade zadaće određuje ispitna komisija, s time da ne može biti
kraće od dva, ili duže od četiri sata.

Zadaća se izrađuje na papiru
s otisnutim pečatom Ministarstva.

Članak 6.

Usmenom dijelu ispita
kandidat pristupa ukoliko je ispitna komisija zadaću ocijenila ocjenom »zadovo­ljava«.

Ukoliko je zadaća ocije­njena
ocjenom »ne zadovo­ljava«, kan­­­didat se upućuje na ponovno polaga­nje stručnog
ispita u cije­losti.

Usmeni dio ispita sastoji se
od ispitnih pita­nja prema pod­ručjima utvrđenim programom stručnog ispita.
Sadržaji pojedinih područja osnova su za oblikova­nje ispitnih pita­nja na stručnom
ispitu.

Kandidat polaže ispit tijekom
jednog dana.

Usmenom ispitiva­nju nazočni
su predsjednik, članovi ispitne komisije, promje­njivi članovi i tajnik kao
zapisničar.

Članak 7.

Uspjeh kandidata na stručnom
ispitu ocje­njuje se ocjenom »položio« ili »nije položio«.

Kandidat se ocje­njuje
ocjenom »položio« ako je zadaća ocije­njena ocjenom »zadovo­ljava« a svi
predmeti ocije­njeni ocje­nom »položio«.

Predsjednik ispitne komisije
kandidatu usmeno, po završet­ku ispita, priopćuje ocjenu.

Članak 8.

Kandidat koji na usmenom
dijelu ispita bude ocije­njen ocjenom »nije položio« iz jednog ili dva
predmeta, može polagati popravni ispit iz tih predmeta u roku koji odredi
ispitna komisija, a koji ne može biti kraći od mjesec dana niti duži od četiri
mjeseca.

Kandidat koji na usmenom
dijelu ispita bude ocije­njen ocje­nom »nije položio« iz tri ili više predmeta,
upućuje se na ponovno polaga­nje ispita u cijelosti. Rok za ponovno polaga­nje
ispita ne može biti kraći od četiri mjeseca, niti duži od šest mjeseci.

Prijava za polaga­nje
popravnog ili ponovnog ispita sadrži podatke iz članka 3. stavka 1. ovoga
Pravilnika.

Ako kandidat bez opravdanog
razloga ne pristupi polaga­nju popravnog ispita, ili odustane od započetog
polaga­nja popravnog ispita, smatrat će se da ispit nije položio.

Ako kandidat ne položi
popravni ispit, upućuje se na ponovno polaga­nje ispita u cijelosti, ali ne
prije isteka šest mjeseci od dana polaga­nja popravnog ispita.

Članak 9.

O tijeku ispita vodi se
zapisnik u koji se unosi:

1. sastav ispitne komisije,

2. ime i prezime promje­njivih
članova komisije,

3.  ime i prezime kandidata,

4. datum polaga­nja stručnog
ispita,

5. pita­nja postav­ljena
kandidatu,

6. odluka ispitne komisije o
uspjehu kandidata.

Zapisnik potpisuju
predsjednik, članovi ispitne komisjie i promje­njivi članovi.

Članak 10.

Kandidatu koji je položio
stručni ispit, Ministarstvo izdaje uvjere­nje o položenom stručnom ispitu koje
potpisuju nadležni pomoćnik ministra i predsjednik ispitne komisije, a dostav­lja
se pravnoj osobi u kojoj kandidat djeluje ili je u radnom odnosu.

Članak 11.

Ispitna komisija obvezna je
voditi evidenciju o stručnim ispitima, u koju se unose podaci o kandidatu (ime
i prezime, datum, mjesto i država rođe­nja, stručna sprema), naziv pravne osobe
u kojoj kandidat djeluje ili je u radnom odnosu, datum polaga­nja stručnog
ispita i ocjena.

Evidencija iz stavka 1. ovoga
članka čuva se u Ministarstvu.

Članak 12.

Predsjednik i članovi ispitne
komisije, promje­njivi članovi i tajnik imaju pravo na naknadu za rad u
ispitnoj komisiji.

Naknada se određuje po
kandidatu, posebno za predsjednika, članove ispitne komisije i promje­njive članove,
a posebno za tajnika ispitne komisije.

Ministar rješe­njem određuje
troškove stručnog ispita te visinu naknade iz stavka 1. ovoga članka.

Troškove stručnog ispita
snosi pravna osoba koja je kandidata uputila na ispit ili kandidat osobno.

Rad ispitne komisije je
javan.

Članak 13.

Provjera zna­nja, propisana člankom
21. stavak 5. Zakona o vatrogastvu (»Narodne novine«, br. 106/99), obav­lja se
prema odredbama ovoga Pravilnika.

III. ZAVRŠNE ODREDBE

Članak 14.

Odredbe ovog Pravilnika ne odnose se na osobe koje su položile stručni
ispit za vatrogasce s posebnim ovlastima i odgovornostima prema odredbama
Pravilnika o stručnim ispitima u području zaštite od požara (»Narodne novine«,
broj 40/1994.).

Članak 15.

Danom stupa­nja na snagu
ovoga Pravilnika prestaju važiti odredbe Pravilnika o stručnim ispitima u području
zaštite od požara (»Narodne novine«, broj 40/1994.) u dijelu koji se odnosi na
djelatnike s posebnim ovlašte­njima i odgovornostima u profesionalnim
vatrogasnim postrojbama.

Članak 16.

Ovaj Pravilnik stupa na snagu
osmoga dana od dana objave u »Narodnim novinama«.

Broj: 511-01-52-70817/1-01
Zagreb, 27. rujna 2001.

Ministar
**Šime Lučin,** v. r.

PROGRAM
stručnog ispita za vatrogasce s posebnim ovlastima i odgovornostima

1. Predmet:
VATROGASNA TEHNIKA, UREĐAJI I                                     OPREMA

• vatrodojavni uređaji, općenito,

• vrste automatskih jav­ljača požara,

• sustavi radio veza u vatrogastvu,

• ručni i prijevozni aparati
za gaše­nje požara,

• podjela i tehničke
karakteristike usisnih i tlačnih cijevi,

• podjela vatrogasnih
armatura za vodu, osnovne tehničke karakteristike,

• podjela vatrogasnih
armatura za pjenu, osnovne tehničke karakteristike,

• vatrogasne pumpe, podjela,
osnovne tehničke karakteristike,

• vatrogasna vozila, podjela,
osnovne tehničke karakteristike,

• zrakoplovi za gaše­nje požara
osnovne tehničke karakteristike,

• hidrantska mreža, osnovne tehničke
karakteristike,

• stabilni uređaji za gaše­nje
požara, podjela, osnovne tehničke karakteristike,

• oprema za osobnu i skupnu
zaštitu vatrogasaca, podjela, osnovne tehničke karakteristike,

• aparati za zaštitu organa
za disa­nje, podjela, osnovne tehničke karakteristike,

• uređaji i oprema za spašava­nje,
pe­nja­nje i rad na visini, podjela, osnovne tehničke karakteristike,

• hidraulički alati u
vatrogastvu, podjela, osnovne tehničke karakteristike,

• pneumatski podizači tereta,
podjela, osnovne tehničke karakteristike,

• uređaji za mjere­nje
koncentracija plinova i para – eksplozimetar,

• pumpe za pretaka­nje
agresivnih materija, osnovne tehničke karakteristike,

• koloture i koloturja,

• održava­nje, ispitiva­nje i
certificira­nje opreme i sredstava za dojavu i gaše­nje požara.

2. Predmet: VATROGASNA
TAKTIKA

• ustrojstvo vatrogasne službe

• definicija i klasifikacije
požara,

• klasifikacija požara prema
vrsti zapa­ljive tvari,

• klasifikacija požara po
fazama razvoja,

• klasifikacija požara
zavisno o mjestu nastanka,

• klasifikacija požara po
obujmu i veličini,

• razvoj i šire­nje požara, čimbenici,

• taktičko djelova­nje
vatrogasnih formacija pri gaše­nju požara,

• primjena sredstava za gaše­nje
(voda, pjena, prah, ug­ljični dioksid, haloni, priručna sredstva),

• proračun količine sredstava
za gaše­nje,

• opasnosti pri gaše­nju i
mjere zaštite,

• gaše­nje požara u
gospodarstvu,

• gaše­nje požara pojedinog
dijela objekta,

• gaše­nje požara na
cestovnim vozilima, zrakoplovima i brodovima,

• gaše­nje šumskih požara,

• rukovođe­nje i zapovijeda­nje
složenijim vatrogasnim intervencijama,

• taktičko djelova­nje vatrogasnih formacija pri akcidentima s opasnim
tvarima,

• identifikacija opasnih tvari pri akcidentima,

• simboli u zaštiti od požara,

• opskrba vodom na požaru,

• relejna dobava vode,

• osnove kartografije i topografije.

3. Predmet: TEORIJA PROCESA
GORENJA I GAŠENJA

• uvjeti i proces gore­nja, oksidacija, vrste oksidacija,

• gore­nje krutih, tekućih i
plinovitih tvari,

• zapa­ljive i eksplozivne
smjese,

• uvjeti za gore­nje i šire­nje
požara,

• toplina i temperatura

• toplinska i električna
energija potrebna za gore­nje,

• izvori topline za izaziva­nje
i nastaja­nja gore­nja i požara,

• mjere i postupci za sprečava­nje
ili nastaja­nja neže­ljenog gore­nja,

• produkti gore­nja zapa­ljivih
i opasnih tvari,

• produkti gore­nja
sintetskih (plastičnih) tvari,

• produkti gore­nja
polivinilklorida i drugih kloriranih (halogeniranih) sintetskih tvari,

• produkti gore­nja sirove
nafte, naftnih derivata i nehalogeniranih poliolefina (polietilen, polipropilen
itd.),

• produkti gore­nja
polimeriziranih aromatskih ug­ljikovodika (polistiren, polifenoli i sl.),

• produkti gore­nja
poliuretana, poliakrila, vune i svile,

• opasnosti za zdrav­lje i život
­ljudi prilikom procesa gore­nja i gaše­nja,

• opasne tvari,

• sredstva za gaše­nje požara i podjele.

4. Predmet:
NORMATIVNO REGULIRANJE ZAŠTITE                    OD
POŽARA I VATROGASTVA

• zakoni, norme, pravilnici, planovi i odluke – općenito,

• sadržaj plana zaštite od požara i tehnološke eksplozije,

• sadržaj općinskih planova i
odluka o zaštiti od požara,

• općinske odluke i planovi o
zaštiti od požara,

• planovi zaštite od požara
pri elementarnim nepogodama,

• izrada prosudbe ugroženosti
od požara i eksplozija, sadržaj prosudbe,

• sadržaj planova zaštite od
požara u pravnim osobama ili stručnim službama,

• donoše­nje propisa iz područja
zaštite od požara,

• provođe­nje propisa iz
područja zaštite od požara,

• upoznava­nje uposlenih
djelatnika s mjerama zaštite od po­ža­ra,

• nadzor nad provođe­njem
mjera zaštite od požara,

• osniva­nje vatrogasnih
postrojbi,

• planira­nje i pobo­ljša­nja
u provođe­nju mjera zaštite od po­žara,

• obveze pravnih osoba i stručnih
službi u gaše­nju požara,

• što je vatrogasna
djelatnost,

• vatrogasne postrojbe koje obav­ljaju vatrogasnu djelatnost,

• vatrogasci s posebnim
ovlastima,

• vatrogasni zapovjednici,

• ovlasti zapovjednika
vatrogasne intervencije,

• vatrogasne intervencije,

• nadzor vatrogastva,

• financira­nje vatrogastva,

• međusobni odnosi
vatrogasnih postrojbi u vatrogasnim intervencijama.

5. Predmet:
KAZNENOPRAVNE I PREKRŠAJNE                           SANKCIJE

• zakonski i podzakonski propisi kojima su utvrđeni prekršaji i kaznena
djela u području zaštite od požara,

• prekršaji iz općinskih odluka i planova,

• prekršaji iz općih akata,

• prekršaji iz zakona,

• kaznena djela iz zakona,

• odgovornost fizičke i odgovorne osobe u pravnoj osobi,

• kazne zbog neprovođe­nja propisanih i naređenih mjera zaš­tite od požara,

• kaznena djela opće sigurnosti ­ljudi i imovine,

• kaznena djela protiv službene dužnosti.

Pravilnik, NN 89/2001-1513